Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: az érzékeny természeti területekre vonatkozó részletes szabályokról szóló 2/2002. (I. 18.) KöM—FVM együttes miniszteri rendelet. A jogi szabályozás megteremtésével vált
Paragraph Index: 667

az érzékeny természeti területekre vonatkozó részletes szabályokról szóló 2/2002. (I. 18.) KöM—FVM együttes miniszteri rendelet. A jogi szabályozás megteremtésével vált lehetõvé a program több évre szóló, folyamatos mûködtetése. Eddig 11 mintaterületen indult meg a zonális program. Ugyancsak komoly eredmény, hogy hatályba lépett az ökológiai gazdálkodás szabályozásáról szóló 140/1999. (IX. 3.) Korm. rendelet és a 2/2000. (I. 23.) KöM—FVM együttes rendelet. A védett és védelemre tervezett természeti területek hasznosításának e jogszabályokban meghatározott módja harmonizál legjobban a természetvédelmi célkitûzésekkel. Ezzel egyidejûleg az intenzív mezõgazdasági mûvelésû területeken használatos, Magyarországon forgalomba kerülõ növényvédõ szerek, bioregulátorok, termésnövelõ anyagok, szúnyogirtási technológiák természetvédelmi szempontú minõsítése az engedélyezési eljárás részeként eredményesen folyik. Ez hosszabb távon lehetõvé teszi, hogy csak olyan szerek kerüljenek forgalomba, amelyek a természetre nem vagy egyre csökkenõ mértékben veszélyesek. 2003/142. szám 5.4. A második Nemzeti Természetvédelmi Alapterv (2003—2008) idõszakában tervezett tevékenységek Az NTA 4. fejezetében a tervezett tevékenységekhez, illetve a feladatok megvalósítására rendelt összegek a Nemzeti Környezetvédelmi Program (NKP) II.-ben a „biológiai sokféleség védelme és tájvédelem” akcióprogramhoz (5. TAP) rendelt költségeknek felenek meg. A táblázatokban csak a központi költségvetési igények (NKP II., finanszírozási táblázat, „igény a központi költségvetésbõl” oszlop) jelennek meg. A természetvédelem az NKP II. „biológiai sokféleség védelme és tájvédelem” akcióprogram (5. TAP) mellett a következõ akcióprogramokhoz is kapcsolódik: — környezettudatosság növelése akcióprogram (1. TAP); — városi környezetminõség akcióprogram (4. TAP); — vidéki környezetminõség, terület- és földhasználat akcióprogram (6. TAP); — vizeink védelme és fenntartható használata akcióprogram (7. TAP); — környezetbiztonság akcióprogram (9. TAP). A jelzett akcióprogramok finanszírozására tervezett költségek egy része a természetvédelmi feladatok végrehajtásának fedezetéül is szolgál. Mivel az említett akcióprogramokban megjelölt tevékenységek a környezetvédelem, a természetvédelem és a vízügy közös feladatait tartalmazzák, ezért a természetvédelmi feladatok finanszírozására fordítható összegek nem különülnek el egyértelmûen. 5.4.1. A biológiai és táji sokféleség és az élettelen természeti értékek megõrzése 5.4.1.1. A védett természeti területek hálózata kialakításának folytatása Magyarországon még ma is jelentõs — a 2002. évi nyilvántartás alapján a százötvenezer hektárt jóval meghaladó — azoknak a természeti területeknek a kiterjedése, amelyek természeti értékeinek gazdagsága indokolja a klasszikus értelemben vett, azaz egyedi jogszabállyal történõ védetté nyilvánítást. Az újabb védetté nyilvánítások feltétele a védelemre tervezett területek elõzetes feltárása, természeti értékeik számbavétele, valamint az ezek alapján kidolgozott, a védetté nyilvánítás jogi feltételeként meghatározott — alább részletezett — természetvédelmi kezelési terv. A kb. 1 millió hektár kiterjedésû, védett természeti területek alkotta hálózat, az Európai Unió Natura 2000 hálózata, és az ezeket a területeket, valamint a védõövezeteket, a természeti területeket, a természeti területekként nyilvántartott területeket, az ökológiai (zöld-) folyosókat és a természetközeli területeket is magában foglaló nemzeti ökológiai hálózat gyakorlatilag az összes, természetvédelmi szempontból értékes terület döntõ hányadát magában foglalja (természetesen nem minden területet tartozik majd a „klasszikus” védett természeti terület kategóriába). A Natura 2000-területek a védett természeti területekkel átfedhetnek, egy részükön azonban a terület használójával megkötött megállapodás, szerzõdés lesz a biztosítéka a természetbarát, extenzív, a védendõ faj vagy élõhely igényeinek legjobban megfelelõ kezelés fenntartásának. Az említett területi védelmen túl nagy nemzeti programjaink, így a Nemzeti Agrár-környezetvédelmi Program és a kor követelményeihez alkalmazkodó, kidolgozás alatt álló Nemzeti Erdõstratégia, valamint az európai uniós Víz Keretirányelv hazai együttes megvalósítása biztosíthatja hazánk természeti értékeinek hosszú távú megõrzését.

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes